open-index/open-wikipedia-markdown huggingface dataset:
Oblasć Kijew

**Oblasć Kijew** abo **Kijewska oblasć** () je oblasć na sewjeru Ukrainy, kołowokoło města Kijewa, krajneje stolicy. Stolica sama njesłuša do oblasće, je pak jeje zarjadniske sydło. Kijewska oblasć ma něhdźe 2,7 milionow wobydlerjow na přestrjeni wot 28.100 kwadratnych kilometrow.

## Geografija
Oblasć mjezuje z Běłoruskej na sewjeru. Susodne ukrainske oblasće su Černihiwska na sewjerowuchodźe, Čerkaska na juhu, oblasć Winnycja na samym juhozapadźe a Žytomyrska oblasć na zapadźe.

Najwažniže rěki na teritoriju oblasće su z Běłoruskeje pochadźacy Dnjepr a jeho přitokaj Pripjat (wotlěwa) a Desna (wotprawa). Sewjernje Kijewa twori Dnjepr wulki spjaty jězor, tak mjenowane *Kijewske morjo*.

Wulke kónčiny na sewjeru Kijewskeje oblasće – we wokolinje něhdyšich městow Čornobyl a Prypjat – su wot jadroweje katastrofy w Černobylskej atomowej milinarni dnja 26. apryla 1986 zawrjene pasma.

Z wulkim wotstawkom najwjetše město je Bila Cerkwa južnje Kijewa.

## Zarjadnistwo
Oblasć Kijew wobsteji z 25 rajonow a dwanaće městow, kotrež podsteja bjezposrědnje zarjadnistwu oblasće. To su města:
* Berezań (Березань)
* Bila Cerkwa (Біла Церква)
* Boryspil (Бориспіль)
* Browary (Бровари)
* Buča (Буча)
* Fastiw (Фастів)
* Irpiń (Ірпінь)
* Obuchiw (Обухів)
* Perejaslaw (Переяслав)
* Prypjat (Прип'ять)
* Ržyšćiw (Ржищів)
* Slawutyč (Славутич)
* Wasylkiw (Васильків)

## Wobydlerstwo
Wjace hač 90 % wobydlerjow Kijewskeje oblasće su Ukrainjenjo. Ruska mjeńšina wučini někak šěsć procentow.

## Žórła


## Wotkaz
Derhači

**Derhači** (; ; do 1943 – *Деркачi/ Derkači*) je město w Charkiwskej oblasći na Ukrainje, blisko ruskeje hranicy. Leži při rěce Lopań něhdźe 25 kilometrow sewjernje Charkiwa.

Ma něhdźe 18 tysac wobydlerjow. 

Sydlišćo je so w lěće 1660 załožiło a ma wot lěta 1689 měšćanske prawa.

## Žórła


## Wotkazaj

*  Oficielne webstrony
Zmijiw

**Zmijiw** (; ; 1976—1990 *Готвальд*/ *Hotwald*) je město w Charkiwskej oblasći na Ukrainje. Leži něhdźe 35 kilometrow južnje Charkiwa.

Ma něhdźe 15 tysac wobydlerjow. 

Osnovao je 1656. godine ruski car Aleksej Mihajlovič, a ma wot lěta 1797 měšćanske prawa.

## Žórła


## Literatura
* Зміїв//  Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2005. — Т. 3 : Е — Й. — С. 366. — ISBN 966-00-0610-1.
* Зміїв//  Енциклопедія сучасної України : у 30 т. / ред. кол. І. М. Дзюба [та ін.] ; НАН України, НТШ, Координаційне бюро енциклопедії сучасної України НАН України. — К., 2003¬–2016. — ISBN 944-02-3354-X.

## Wotkaz
Kupjansk

**Kupjansk** (; ) je město w Charkiwskej oblasći na Ukrainje. Leži při rěce Oskol něhdźe 105 kilometrow juhowuchodnje Charkiwa.

Ma něhdźe 28 tysac wobydlerjow. 

Sydlišćo je so w lěće 1655 załožiło a ma wot lěta 1779 měšćanske prawa.

## Žórła


## Literatura
* Куп'янськ//  Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2009. — Т. 5 : Кон — Кю. — С. 509. — ISBN 978-966-00-0855-4.

## Wotkazaj

* Oficielne webstrony
Ljubotyn

**Ljubotyn** (; ) je město w Charkiwskej oblasći na Ukrainje. Leži při rěce Ljubotynka něhdźe 30 kilometrow zapadnje Charkiwa.

Ma něhdźe 21 tysac wobydlerjow. 

Sydlišćo załoži so w lěće 1650 na rěčnej kupje a ma wot lěta 1937 měšćanske prawa. Wot 20. oktobra 1941 hač do 29. awgusta 1943 bě wobsadźene wot němskeje Wehrmachty.

## Žórła


## Wotkaz
Bohata wěža

**Bohata wěža** ( *Reichenturm*) je dźěl historiskeho měšćanskeho wobtwjerdźenja Budyšina. Nadeńdźe so při wuchodnej kromje stareho města, při wuchodnym kóncu Bohateje hasy a sewjernym boku Žitnych wikow, napřećo Serbskeje cyrkwje a hotela *Best Western*. Wona je wot apryla do oktobra za wopytowarjow wotewrjena. Napadna je nachilnosć 56 metrow wysokeje Bohateje wěže wo 1,44 metrow wot padoruneje, čehoždla mjenuje so tež „křiwa wěža Budyšina“. Před Bohatej wěžu nadeńdźechu so Bohate wrota, kotrež buchu w lěće 1968 wottorhane.

Při wuchodnym boku wěže nadeńdźe so dwaj metraj wysoki relief z lěta 1593, kotryž pokaza kejžora Rudolfa II. Jedna so wo jenički monumentalny pomnik za tutoho wuznamneho knježićela ze zažneho nowowěka.

## Stawizny
Twar wěže zahaji so w lěće 1490. Hač do lěta 1492 bě kulojty spódni dźěl wěže z kamjenja natwarjeny. Horni dźěl natwari so tehdy z drjewa. W lěće 1593 wottorhny so drjewjany dźěl dla stracha sypnjenja a bu znowa natwarjeny. Za čas woblěhowanja Budyšina přez sakske jednotki w Třicećilětnej wójnje bu Bohata wěža w lěće 1620 wjacekróć ćežko wobškodźena. Dnja 3. oktobra so přez wobtřělenje rozpali a hač na zakładne murje zniči. Nowonatwar so hakle 1627 započa. W běhu dwójneho woblěhowanja přez sakske a šwedske wójsko w lěće 1639 so wěža znowa zniči a steješe potom 24 lět dołho jako ruina. Hakle 1663 bu – po zjawnym zběranju trěbnych pjenježnych srědkow – zaso natwarjena. 

W nocy wot 5. na 6. julija 1686 wupali wěža při w Kotołskej hasy wudyrjenym měšćanskim wohnju znowa dospołnje. Hakle 1696 zahajichu rekonstrukciju. Tež posledni wulki woheń dnja 22. apryla 1709 zniči wěžu. Za financowanje reparaturow wotmě so w lěće 1715 měšćanska loterija. Hakle tehdy nasta barokny horni dźěl Bohateje wěže, kaž jón hišće hač do dźensnišeho znajemy. Naćisk rysowaše twarski mišter Johann Christoph von Naumann.

Dotal posledni raz bu wěža w lěće 2016 saněrowana.

## Nóžki


## Wotkaz
Neukölln

**Neukölln** (hač do lěta 1912 *Rixdorf*) je měšćanski wobwod na juhowuchodźe němskeje stolicy Berlin. Wot 1945 do 1990 słušeše do Zapadneho Berlina. 

## Měšćanske dźěle
Wobwod Neukölln nasta w lěće 1920 ze samostatneho města Rixdorfa a gmejnow Britz, Buckow a Rudow. Ke wobwodźe słušeja slědowace sydlišća:

## Wobchad
Neukölln leži při awtodróze 113 mjez Schönefeldskim lětanišćom a nutřkownym městom a je přez podzemskej železniskej čarje  a  kaž tež přez měšćanske železniske čary , , ,  a  z druhimi dźělemi města zwjazany.

Do 1951 přeprěkowaše Neukölln-Mittenwalderska železniska wjedu čary do Chudowinja, Sosna, Tópchina a Parska.

## Žórła


## Wotkaz
Cölln při Sprjewi

**Cölln** bě srjedźowěkowske město na sprjewinej kupje napřećo stareho Berlina. W pózdnim srjedźowěku wuwiwaštej so wobě měsće k jednomu sydlišću, kiž mjenowaše so wot 1307 *Berlin-Cölln* a předstaji historiske jadro němskeje stolicy. 

Sydlišćo bu w lěće 1237 prěni raz naspomnjene, sydom lět zašo hač Berlin. Tute lěto płaći jako zakład Berlinskich měšćanskich jubilejow w lětomaj 1937 (700 lět) a 1987 (750 lět), hačrunjež so Berlin sam we wotpowědnym wopismje njenaspomni.

Najstarše dotal namakane powostanki stareho Cöllna pochadźeja hakle z lěta 1150, tak zo njeje wěste, hač běše město hižo za čas Słowjanow wobsydlene.

W srjedźowěku měješe město něhdźe 1.400 wobydlerjow. Jako měšćanski dźěl, do kotrehož słušeše cyła sprjewina kupa, docpě najwyšu ličbu wobydlerstwa w lěće 1871, jako bydlachu 16.554 wobydlerjow w Cöllnje. Wot 1920 słuša Cölln do měšćanskeho wobwoda Berlin-Mitte.

Wot mjeno stareho Cöllna (Alt-Cölln) wotwodźene je mjeno měšćanskeho wobwoda Neukölln.

## Žórła


## Wotkazaj

* Informacije wo Cöllnje na stronach ''berlin.de''
Schönefeld

**Schönefeld** je braniborska gmejna we wokrjesu Dubja-Błóta při južnej hranicy Berlina. Ma něhdźe 14.000 wobydlerjow a leži na samym sewjeru krajneho wokrjesa. W Schönefeldskej gmejnje nadeńdźe so lětanišćo Berlin Braniborska.

## Wjesne dźěle
K Schönefeldej słušeja slědowace wjeski:

* Schönefeld z Thiekesiedlung
* Großziethen z Kleinziethenom
* Kiekebusch (*Groźc*) ze sydlišćom Karlshof
* Selchow
* Waltersdorf ze sydlišćemi Rotberg, Siedlung Hubertus, Siedlung Waltersdorf, Tollkrug a Vorwerk.
* Waßmannsdorf ze sydlišćom Klärwerk

### Cyrkwje w Schönefeldźe

17-03-14-Dorfkirche_Sch%C3%B6nefeld_RalfR-RR7_8146.jpg|Cyrkej w Schönefeldźe 
Schoenfeld_Friedhofskapelle.jpg|Kěrchowska kapałka 


## Wobchad

;Nadróžny wobchad
Schönefeld leži při zwjazkowej dróze B 96a a zwjazkowych awtodróhach A 10 *(Berlinski wobkruh)*, A 13 do Drježdźan, A 113 do Berlin-Neuköllna, A 117 do Altglienicke kaž tež při krajnej dróze L 75 wot Berlin-Buckowa do Mahlowa.

;Železniski wobchad 
Přez Schönefeld wjedu železniskeje čary RE 7 * ([[Dessau-Roßlau|Dessau]]–Berlin–[[Wünsdorf-Waldstadt]])*, RB 14 *([[Nauen]]–Berlin–Lětanišćo Berlin-Schönefeld)*, RB 22 *([[Podstupim]]–[[Parsk]])* a měšćanskej železniskej čarje  do Spandauwa a  do Berlin-Westend. Wšě linije zwjazuja lětanišćo z Berlinskim centrumom.

;Busowy wobchad
* Flixbus a Hallö-Bus do Wiena přez Drježdźany a Prahu
* Flixbus do Prahi
* Regionalne busy BVG a RVS do Berlina a wokoliny


Schönefeld Bahnhof Flughafen BER – Terminal 1–2 lub 2022-12-07 img02.jpg|Dwórnišćo lětanišća Berlin Braniborska (BER)
Berlin Brandenburg Airport Terminal 1.jpg|BER terminal 1
Airport_Berlin_Schoenefeld_Building.jpg|Stary terminal lětanišća Berlin-Schönefeld (BER 5)
Bahnhof Berlin-Schoenefeld Flughafen Gebaeude.jpg|Dwórnišćo Berlin-Schönefeld


## Žórła


## Wotkaz
Zlatopil

**Zlatopil** (; do 1952 Лихачове/*Lychačowe*, 1952–2024 Первомайський/*Perwomajskyj*) je město w Charkiwskej oblasći we wuchodnej Ukrainje. Leži něhdźe 80 kilometrow južnje Charkowa.

Ma něhdźe 30 tysac wobydlerjow. 

Sydlišćo je so w lěće 1869 jako wjes Lichačowe załožiło a ma wot lěta 1991 měšćanske prawa.

## Žórła


## Wotkaz
Piwdenne

**Piwdenne** (; ) je městačko w Charkiwskej oblasći na Ukrainje. Leži při rěce Merefa něhdźe 25 kilometrow juhozapadnje Charkiwa.

Ma něhdźe sydom tysac wobydlerjow. 

Sydlišćo je so w lěće 1906 załožiło a ma wot lěta 1963 měšćanske prawa.

## Žórła
Wjes

**Wjes** abo **wjeska** je mjeńše čłowjeske sydlišćo, kotrež ma zwjetša ratarski charakter. Prěnjotnje tworješe wjes tež politisku gmejnu, prjedy hač buchu w běhu gmejnskich reformow wjacore wsy do wjetšich gmejnow zjednoćene. Předstejićel wjesneje gmejny bě wjesny šołta.

Wotwisnje wot kónčiny natwarichu so wjeski we wšelakich formach. Někotre za Łužicu typiske sydlišćowe formy su nawsowc, kulowc a łanowc.

## Wotkaz
Wasyliwka

**Wasyliwka** (; ) je město w Zaporižskej oblasći na Ukrainje. Leži při rěce Karačekrak (přitok Dnjepra) něhdźe 45 kilometrow južnje wot města Zaporižžja.

Ma něhdźe 13 tysac wobydlerjow. 

Sydlišćo je so w lěće 1740 załožiło a ma wot lěta 1957 měšćanske prawa.

## Žórła


## Wotkazaj
* Историческая информация о селе Васильевка
Huljajpole

**Huljajpole** (; ) je město w Zaporižskej oblasći na Ukrainje. Leži při rěce Hajčur něhdźe 100 kilometrow wuchodnje wot města Zaporižžja.

Ma něhdźe 14 tysac wobydlerjow. 

Sydlišćo je so w lěće 1785 załožiło a ma wot lěta 1938 měšćanske prawa.

## Žórła


## Literatura
* Гуляйполе//  Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2004. — Т. 2 : Г — Д. — С. 252. — ISBN 966-00-0405-2
* Гуляйполе//  Енциклопедія сучасної України : у 30 т. / ред. кол. І. М. Дзюба [та ін.] ; НАН України, НТШ, Координаційне бюро енциклопедії сучасної України НАН України. — К., 2003¬–2016. — ISBN 944-02-3354-X.

## Wotkaz
Dniprorudne

**Dniprorudne** (; ; do 1964 – *Днiпроград/ Dniprohrad*) je město w Zaporižskej oblasći na Ukrainje. Leži při rěce Dnjepr něhdźe 50 kilometrow južnje wot města Zaporižžja.

Ma něhdźe 19 tysac wobydlerjow. 

Sydlišćo je so w lěće 1961 załožiło a ma wot lěta 1970 měšćanske prawa.

## Žórła


## Wotkazaj

* Oficielne webstrony
Moločansk

**Moločansk** (; ; do 1915 a 1941 – 1943 – *Гальбштадт/ Halbštadt*) je městačko w Zaporižskej oblasći na Ukrainje. Leži něhdźe 80 kilometrow juhowuchodnje wot města Zaporižžja.

Ma něhdźe šěsć tysac wobydlerjow. 

Sydlišćo je so w lěće 1803 wot němskich sydlerjow pod mjenom *Halbstadt* załožiło a ma wot lěta 1938 měšćanske prawa.

## Žórła


## Wotkaz
Orichiw

**Orichiw** (; ) je město w Zaporižskej oblasći na Ukrainje. Leži při rěce Kinka (přitok Dnjepra) něhdźe 60 kilometrow juhowuchodnje wot města Zaporižžja.

Ma něhdźe 15 tysac wobydlerjow. 

Sydlišćo je so w lěće 1783 załožiło a ma wot lěta 1801 měšćanske prawa.

## Žórła


## Wotkaz
* Историческая информация о городе Орехов
Prymorsk

**Prymorsk** (; ; do 1821 – *Обиточное/ Obitočnoje*; do 1964 – *Ногайськ/ Nohajsk*) je město w Zaporižskej oblasći na Ukrainje. Leži při južnej kromje kraja na brjoze Azowskeho morja něhdźe 180 kilometrow juhowuchodnje wot města Zaporižžja.

Ma něhdźe  dwanaće tysac wobydlerjow. 

Sydlišćo je so w lěće 1800 załožiło a ma wot lěta 1938 měšćanske prawa.

## Žórła


## Literatura
*  Ногайск// Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907.

## Wotkaz
Apostolowe

**Apostolowe** (; ) je město w Dnipropetrowskej oblasći na Ukrainje. Leži něhdźe 165 kilometrow juhozapadnje Dnipra.

Ma něhdźe 14  tysac wobydlerjow. 

Sydlišćo je so w lěće 1793 załožiło a ma wot lěta 1956 měšćanske prawa.

## Žórła


## Wotkazaj

*  Oficielne webstrony
Lüderitz

**Lüderitz** (prjedy tež *Lüderitzort* abo *Lüderitzbucht*) je namibiske přistawne město při Lüderitzowym zaliwje juhowuchodneho Atlantiskeho oceana. Sydlišćo załoži so dnja 12. meje 1883 wot němskeju wobchodnikow Heinrich Vogelsang a Adolf Lüderitz. Wot awgusta 1884 steješe oficielnje pod škitom Němskeho kejžorstwa. Wobydlerjo wšěch etniskich a rěčnych skupin mjenuja so *Buchter*.

## Žórła


## Wotkazaj
Afrikaanšćina

**Afrikaanšćina** (*afrikaans*, „afrikanski“) je zapadogermanska rěč, kotraž słuša – runje kaž wusko přiwuzna nižozemšćina – k delnjofrankowskim rěčam. Wona rěči so hłownje w Južnej Africe, hdźež je jedna z hamtskich rěčow a je tež w Namibiji a Botswanje připóznata jako mjeńšinowa rěč.

Rěči so wot něhdźe 6,8 milionow ludźi jako maćeršćina, hłownje wot potomnikow nižozemskich sydlerjow, tak mjenowanych Burow.

## Nóžki


## Literatura
* Hammarström, Harald; Forkel, Robert; Haspelmath, Martin; Bank, Sebastian, eds. (2016), Afrikaans// Glottolog 2.7. Jena: Max Planck Institute for the Science of Human History

## Wotkazaj
Handroš

**Handroš** je zestarjena delnjoserbska forma muskeho předmjena Handrij. Znaty nošer mjena bě ewangelski farar a awtor Handroš Tara.
Tara

**Tara** móže być:

* rěka w Čornej Horje, hlej Tara (rěka)
* městačko w Ruskej, hlej Tara (město)
* swójbne mjeno serbskeho fararja a awtora ze 16./17. lětstotka, hlej Handroš Tara
Grünau (Namibija)

**Grünau** je sydlišćo w južnje Namibiji, při rěce Gamchab we Karasburgskem wólbnem wokrjesu, w regionu Karas. Ma wokoło 400 wobydlerjow a leži při železniska čara Windhoek–Nakop.

## Žórła


## Wotkazaj
Seeheim (Namibija)

**Seeheim** je sydlišćo w južnje Namibiji, při rěce Fischfluss we regionu Karas. Wjes ležeše něhdźe pjećaštyrceći kilometrow juhozapadnje Keetmanshoopskeho stareho města při narodnej dróze B4 do Lüderitzom a je přez *Lüderitzbahn* wjedu čara do Lüderitz.

Ma wokoło dwaceći hač třiceći wobydlerjow a leži 1448 metrow nad mórskej hładźinu.

## Žórła


## Wotkazaj
Marhanec

**Marhanec** (; ) je město w Dnipropetrowskej oblasći na Ukrainje. Leži při rěce Dnjepr něhdźe 120 kilometrow južnje Dnipra.

Ma něhdźe 47 tysac wobydlerjow. 

Sydlišćo je so w lěće 1938 załožiło.

## Žórła


## Wotkaz
Zelenodolsk

**Zelenodolsk** ( *Зеленодольск*;  *Зеленодольськ*)  je mjeno wjacorych sydlišćo w něhdyšim Sowjetskim zwjazku:

* ruskeho města w Tatarstanje, hlej Zelenodolsk
* ukrainskeho města w Dnipropetrowskej oblasći, hlej Zelenodolsk
Božidar Dobrucky

**Božidar Dobrucky** ( *Theodor Dobrucký*; * 7. oktobra 1893 we Wojerecach, † 7. měrca 1957 w Budyšinje) bě serbski ewangelski farar, narodny prócowar a spisowaćel.

## Žiwjenje
Wón narodźi so 1893 jako syn ze Słowakskeje pochadźaceho Wojerowskeho archidiakona Jána Emanuela Dobruckeho, kiž bě so 1882 do Łužicy přesydlił, a jeho mandźelskeje Margarety , rodź. Berganec († 21. oktobra 1919). Jeho dźěd bě Zdźarowski farar Bjedrich August Bergan. Božidar wopytowaše wot 1909 do 1913 gymnazij w Zhorjelcu a studowaše potom wot 1913 do 1916 w Lipsku teologiju a filozofiju. Tam złoži tež statne pruwowanje za wyše šulstwo. Prěnje wučerske městno měješe 1916/17 jako pomocny wučer w Rabensteinje. Wot 1917 do 1924 skutkowaše jako farar w Budyšinku, hdźež bě spřećeleny z tamnišim wučerjom Arnoštom Holanom.

1924 bu jemu dalše skutkowanje w Serbach znjemóžnjene. Po krótkim studiju w Bratisławje nawróći so do Němskeje a nastupi farske městno w južnodurinskim Heldburgu (1925–30); wot 1930 hač do 1948 bě na powołanje basnika Börriesa knjeza von Münchhausena farar a zarjadnik knihownje we Windischleuba pola Starohroda. 1948 wzda so duchownstwa a sta so z wotrjadnikom nowozałoženeho Serbskeho kulturneho zarjada w Budyšinje. 1953 poda so na wuměnk. Pochowany bu na Tuchorskim kěrchowje w Budyšinje.

## Skutkowanje
Hižo jako gymnaziast zezna so z idejemi dźěłaćerskeho hibanja a dopisowaše do *Görlitzer Volkszeitung*. Wot 1918 podpěraše prócowanja Arnošta Barta w serbskim narodnym hibanju a běše čłon wjednistwa Serbskeho narodneho wuběrka, za kotryž nakupi srjedź lěta 1919 tež tydźenik *[[Serbske Słowo]]*, kiž měješe so z organom wuběrka stać. W samsnym lěće bu Dobrucky k pjenježnej pokuće a 1924 samo k połlětu jastwa zasudźeny, štož so pak přez amnestiju spušći. Wot 1920tych lět bě čłon SPD.

Za čas Weimarskeje republiki wozjewješe swoje dopisy a powědančka w *[[Serbske Nowiny|Serbskich Nowinach]]* a we *[[Łužica (časopis)|Łužicy]]*. Tež po Druhej swětowej wójnje wozjewichu so hišće někotre powědančka w *[[Nowa doba|Nowej dobje]]* a w *Protyce*. Dobrucky bě po wójnje jako wyši referent za wědomosć a kulturu w Serbskim kulturnym zarjedźe sobu zamołwity za załoženje serbskich kulturnych institucijow a organizowanje studija sorabistiki při Karla Marxowej uniwersiće w Lipsku. Nimo toho fungowaše wot 1950 do 1955 jako zamołwity redaktor ewangelskeho časopisa Pomhaj Bóh. Pawoł Nedo mjenowaše jeho w Rozhledźe 10/1973 pozdźišo *architekta noweje serbskeje kultury*.

Božidar Dobrucky bě wot lěta 1918 čłon Maćicy Serbskeje.

## Wozjewjenja
* *Wo čłowjeku z dwěmaj wutrobomaj.* W *Serbskich Nowinach* dnja 24. decembra 1924
* *Pusty kraj.* We *Łužicy* 1931.
* *Serbski Diogenes.* Budyšin 1970, str. 181–211

## Žórło

## Wotkazaj
* Dokumenty Božidara Dobruckeho w Serbskim kulturnym archiwje (pdf-dataja)
* Krótkobiografija na webstronach Serbskeho instituta
Dobrucky

**Dobrucky** abo **Dobrucký** je swójbne mjeno tuteju wosobinow:

* Božidar Dobrucky (1893–1957) – serbski farar, narodny prócowar a spisowaćel
* Ján Emanuel Dobrucký (1854–1921) — serbski farar słowakskeho pochada, spisowaćel
Peršotrawensk

**Peršotrawensk** (; ) je město w Dnipropetrowskej oblasći na Ukrainje. Leži něhdźe 120 kilometrow wuchodnje Dnipra a něhdźe 55 kilometrow juhowuchodnje Pawlohrada.

Ma něhdźe 28 tysac wobydlerjow. 

Sydlišćo je so w lěće 1954 załožiło a ma wot lěta 1966 měšćanske prawa.

## Žórła


## Wotkaz
Pidhorodne

**Pidhorodne** (; ) je město w Dnipropetrowskej oblasći na Ukrainje. Leži při rěce Kilčеń něhdźe 15 kilometrow sewjernje Dnipra a něhdźe 4 kilometrow južnje Nowomoskowska.

Ma něhdźe 19 tysac wobydlerjow. 

Sydlišćo je so w 17. lětstotku załožiło a ma wot lěta 1981 měšćanske prawa.

## Žórła


## Wotkaz
Pokrow (Ukraina)

**Pokrow** (; 1956–2016 Орджонікідзе/*Ordžonikidze*) je wulkoměsto w Dnipropetrowskej oblasći na Ukrainje. Leži při rěce Bazawluk (přitoku Dnjepra) něhdźe 110 kilometrow juhozapadnje Dnipra.

Ma něhdźe 246 tysac wobydlerjow. 

Prěnje sydlišćo na městnje dźensnišeho města załoži so w lěće 1883 w bliskosći manganowych podkopkow. W lěće 1956 dósta wone pod mjenom Ordžonikidze (pomjenowane po komunistiskim politikarju Sergu Ordžonikidze; 1886–1937) měšćanske prawa.

## Žórła


## Wotkazaj

* Oficielne webstrony
Pjatychatky

**Pjatychatky** (; ) je město w Dnipropetrowskej oblasći na Ukrainje. Leži něhdźe 110 kilometrow zapadnje Dnipra.

Ma něhdźe 18 tysac wobydlerjow. 

Sydlišćo załoži so w lěće 1886 wokoło dwórnišća a ma wot lěta 1936 měšćanske prawa.

## Žórła


## Wotkaz
Pawlohrad

**Pawlohrad** (; ) je město w Dnipropetrowskej oblasći na Ukrainje. Leži něhdźe 85 kilometrow wuchodnje Dnipra.

Ma něhdźe 108 tysac wobydlerjow. 

Sydlišćo je so w lěće 1779 załožiło a ma wot lěta 1784 měšćanske prawa.

## Žórła


## Literatura
*  Павлоград // Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2011. — Т. 8 : Па — Прик. — С. 15. — ISBN 978-966-00-1142-7.

## Wotkaz
Samar (Ukraina)

**Samar** (; do 1794 –
*Самарчик/ Samarčyk*) je město w Dnipropetrowskej oblasći na Ukrainje. Leži při rěce Samara (přitok Dnjepra) něhdźe 25 kilometrow sewjerowuchodnje Dnipra.

Ma něhdźe 71 tysac wobydlerjow. 

Sydlišćo je so w lěće 1576 załožiło a ma wot lěta 1784 měšćanske prawa.

## Žórła


## Literatura
* Новомосковск// Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907.
* Новомосковськ// Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2010. — Т. 7 : Мл — О. — С. 477. — ISBN 978-966-00-1061-1.

## Wotkaz

* Oficielne webstrony
Tuchorski kěrchow

**Tuchorski kěrchow** ( *Taucherfriedhof*) je najwjetše pohrjebnišćo w Budyšinje. Nadeńdźe so wuchodnje stareho města w měšćanskim dźělu Sewjerowuchodny wobkruh mjez Lubijskej dróhu na juhu a Mužakowskej na sewjeru. 

Prěni kěrchow na tutym městnje bu w lěće 1523 wot města załoženy před tehdyšimi wonkownymi Bohatymi wrotami. Swoje mjeno dósta wot Tuchorskeje kapałki, kotruž bě měšćanska rada z Tuchorskeho lěsa blisko Hornjeho Wujězda tamle přepołožiła. Dla přiběraceje ludnosće dyrbješe so pohrjebnišćo wjacekróć rozšěrić, wosebje w 19. lětstotku. Dźensa ma přestrjeń wot 7,9 hektarow a skići městno za 5000 rowow.

Wobchowali su so mnohe historiske narowne kamjenje kaž tež rownišća bohatych Budyskich swójbow, kaž na přikład Franckec rownišćo. W zadnim dźělu leži wojerske pohrjebnišćo z rowami wojakow Bitwy pola Budyšina 1813 kaž tež wobeju swětoweju wójnow. Nimo toho je tam rownišćo wójnskich jatych z Prěnjeje swětoweje wójny, zwjetša z ruskeho wójska. Na nich dopomina monumentalny pomnik pólskeho wuměłca Romualda Zerycha, kiž bě sam w Budyšinje jaty.

Na Tuchorskim resp. wot njeho wobdatym Michałskim kěrchowje nadeńdu so tež rowy wjacorych wuznamnych ewangelskich Serbow, kaž na přikład Bjedricha Adolfa Klina, Arnošta Muki, Jurja Wjele, Božidara Dobruckeho, Měrćina Kaspera a Pětra Malinka.


BZ-Taucherfriedhof-10.jpg|Historiske rownišća
Arnošt Muka – row.jpg|Row Arnošta Muki
Tuchorski kěrchow Row Božidara Dobruckeho.jpg|Row Božidara Dobruckeho
Tuchorski kěrchow – Jurij Wjela.jpg|Row Jurja Wjele
BZ-Taucherfriedhof-01.jpg|Zachod z Lubijskeje dróhi
Pomnika zmarłych jeńców wojennych w Budziszynie.jpg|Pomnik wójnskim jatym


## Literatura
* 

## Wotkaz
Terniwka

**Terniwka** (; ) je město w Dnipropetrowskej oblasći na Ukrainje. Leži při rěce Samara něhdźe 110 kilometrow wuchodnje Dnipra.

Ma něhdźe 23 tysac wobydlerjow. 

Sydlišćo je so w lěće 1775 załožiło a ma wot lěta 1976 měšćanske prawa.

## Žórła


## Wotkaz

* Oficielne webstrony
Oleksandriwsk

**Oleksandriwsk** (; ; do 1754 – *Юзбашевка/ Juzbašewka*; 1772 – 1959 – *Александровка/ Aleksandrowka*) je městačko w Luhanskej oblasći na Ukrainje. Leži při rěce Luhań něhdźe 15 kilometrow zapadnje Luhanska, njedaloko hranicy mjez Ukrainu a Ruskej federaciju. Ma něhdźe  šěsć tysac wobydlerjow. 

Sydlišćo je so w lěće 1772 jako wjes *Juzbašewka* załožiło a ma wot lěta 1961 měšćanske prawa. Wot lěta 2014 słuša Oleksandriwsk k njepřipóznatej separatistiskej „Ludowej republice Luhansk“. 

## Žórła


## Wotkaz
Almazna

**Almazna** (; ) je městačko w Luhanskej oblasći na Ukrainje. Leži něhdźe 50 kilometrow zapadnje Luhanska.

Ma něhdźe štyri  tysac wobydlerjow. 

Sydlišćo je so w lěće 1870 jako wjes Izjum załožiło a ma wot lěta 1977 měšćanske prawa. Wot lěta 2014 słuša Almazna k njepřipóznatej separatistiskej „Ludowej republice Luhansk“. 

## Žórła


## Wotkaz
Antracyt

**Antracyt** (; ; do 1962 – *Боково-Антрацит/ Bokowo-Antracyt*) je město w Luhanskej oblasći na Ukrainje, njedaloko hranicy mjez Ukrainu a Ruskej federaciju. Leži něhdźe 70 kilometrow juhozapadnje Luhanska.

Ma něhdźe 53 tysac wobydlerjow. 

Sydlišćo je so w lěće 1895 załožiło a ma wot lěta 1962 měšćanske prawa. Wot lěta 2014 słuša Antracyt k njepřipóznatej separatistiskej „Ludowej republice Luhansk“. 

## Žórła


## Literatura
*  Антрацит// Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2003. — Т. 1 : А — В. — С. 109. — ISBN 966-00-0734-5.

## Wotkaz
Bokowo-Chrustalne

**Bokowo-Chrustalne** (; ; do 2016 – Вахрушеве/ Wachrušewe; w Luhanskej republice – Wachrušewe) je město w Luhanskej oblasći na Ukrainje, njedaloko hranicy mjez Ukrainu a Ruskej federaciju. Leži při rěce Mius něhdźe 70 kilometrow juhozapadnje Luhanska.

Ma něhdźe jednaće tysac wobydlerjow. 

Sydlišćo je so w lěće 1929 załožiło a ma wot lěta 1963 měšćanske prawa. Wot lěta 2014 słuša Wachrušewe k njepřipóznatej separatistiskej „Ludowej republice Luhansk“. 

## Žórła


## Wotkaz
Hirske

**Hirske** (; ) je město w Luhanskej oblasći na Ukrainje. Leži něhdźe 70 kilometrow sewjerozapadnje Luhanska.

Ma něhdźe dźesać tysac wobydlerjow. 

Sydlišćo je so w lěće 1898 załožiło a ma wot lěta 1938 měšćanske prawa. 

## Žórła
Lutuhyne

**Lutuhyne** (; ) je město w Luhanskej oblasći na Ukrainje. Leži při rěce Wilchiwka něhdźe 20 kilometrow južnje Luhanska.

Ma něhdźe 17 tysac wobydlerjow. 

Sydlišćo je so w lěće 1896 załožiło a ma wot lěta 1960 měšćanske prawa. Wot lěta 2014 słuša Chrustalnyj k njepřipóznatej separatistiskej „Ludowej republice Luhansk“.

## Žórła


## Wotkaz
Molodohwardijsk

**Molodohwardijsk** (; ) je město w Luhanskej oblasći na Ukrainje, njedaloko hranicy mjez Ukrainu a Ruskej federaciju. Leži něhdźe 35 kilometrow juhowuchodnje Luhanska a něhdźe 10 kilometrow sewjerozapadnje Sorokyne.

Ma něhdźe 23 tysac wobydlerjow. 

Sydlišćo je so w lěće 1954 załožiło a ma wot lěta 1961 měšćanske prawa. Wot lěta 2014 słuša Chrustalnyj k njepřipóznatej separatistiskej „Ludowej republice Luhansk“.

## Žórła


## Wotkaz
Nowodružesk

**Nowodružesk** (; ) je městačko w Luhanskej oblasći na Ukrainje. Leži něhdźe 80 kilometrow sewjerozapadnje Luhanska.

Ma něhdźe sydom tysac wobydlerjow. 

Sydlišćo je so w lěće 1963 załožiło. 

## Žórła
Perewalsk

**Perewalsk** (; ; 1889–1924  *Селезнёвский рудник/ Seleznjowskij rudnik*; 1924–1964 *Паркоммуна/ Parkommuna*) je město w Luhanskej oblasći na Ukrainje. Leži něhdźe 45 kilometrow juhozapadnje Luhanska.

Ma něhdźe 25 tysac wobydlerjow. 

Sydlišćo je so w lěće 1889 załožiło a ma wot lěta 1938 měšćanske prawa. Wot lěta 2014 słuša Chrustalnyj k njepřipóznatej separatistiskej „Ludowej republice Luhansk“.

## Žórła


## Wotkaz
Prywillja

**Prywillja** (; ; 1695–1753 *Ассесорское/ Assesorskoje*; 1753–1778 *Пятая Рота/ Pjataja Rota*)  je městačko w Luhanskej oblasći na Ukrainje. Leži při rěce Siwerskyj Donec něhdźe 105 kilometrow sewjernje Luhanska.

Ma něhdźe sydom tysac wobydlerjow. 

Sydlišćo je so w lěće 1695 załožiło a ma wot lěta 1963 měšćanske prawa. 

## Žórła


## Literatura
* Привiлля/ Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2011. — Т. 8 : Па — Прик. — С. 498. — ISBN 978-966-00-1142-7.

## Wotkaz
Rubižne

**Rubižne** (; ) je město w Luhanskej oblasći na Ukrainje. Leži při rěce Siwerskyj Donjec něhdźe 80 kilometrow sewjerozapadnje Luhanska. Wot nalěća 2022 je Rubižne wot ruskeho wójska wobsadźene.

Město měješe w lěće 2016 něhdźe 59 tysac wobydlerjow. 

Sydlišćo je so w lěće 1896 załožiło a ma wot lěta 1934 měšćanske prawa. 

## Žórła


## Wotkaz

* Oficielne webstrony
Kadijiwka

**Kadijiwka** (; ; 1937–1943 *Серго/ Sergo*;  1978–2016 *Стаханов/ Stachanow*) je město w Luhanskej oblasći na Ukrainje. Leži něhdźe 65 kilometrow zapadnje Luhanska.

Ma něhdźe 76 tysac wobydlerjow. 

Sydlišćo je so w lěće 1814 załožiło a ma wot lěta 1932 měšćanske prawa. Wot lěta 2014 steji Kadijiwka jako *Stachanow* pod kontrolu njepřipóznateje separatistiskeje „Ludoweje republiki Luhansk“.

## Žórła


## Wotkaz
Šćastja

**Šćastja** (; ) je město w Luhanskej oblasći na wuchodźe Ukrainy, njedaloko hranicy mjez Ukrainu a Ruskej federaciju. Leži při rěce Siwerskyj Donec něhdźe 30 kilometrow sewjernje Luhanska.

Ma něhdźe dwanaće tysac wobydlerjow. 

Sydlišćo je so we 18. lětstotku załožiło a ma wot lěta 1963 měšćanske prawa. 

## Žórła


## Wotkaz

* Oficielne webstrony
Wozneseniwka

**Wozneseniwka** (; ;  1947–2016 *Червонопартизанськ/ Čerwonopartyzansk*; w Luhanskej republice – *Čerwonopartyzansk*) je město w Luhanskej oblasći na Ukrainje, blisko ruskeje hranicy. Leži něhdźe 85 kilometrow juhowuchodnje Luhanska.

Ma něhdźe 15 tysac wobydlerjow. 

Sydlišćo je so w lěće 1947 załožiło a ma wot lěta 1960 měšćanske prawa. 

## Žórła


## Wotkaz
Awdijiwka

**Awdijiwka** (; ) je město w Donjeckej oblasći na wuchodnej Ukrainje. Leži něhdźe 10 kilometrow sewjernje Donjecka.

Ma něhdźe 34 tysac wobydlerjow. 

Sydlišćo je so w lěće 1778 załožiło a ma wot lěta 1956 měšćanske prawa. 

## Žórła


## Wotkaz
Amwrosijiwka

**Amwrosijiwka** (; ) je město w Donjeckej oblasći na wuchodnej Ukrainje, blisko ruskeje hranicy.
Leži něhdźe 70 kilometrow juhowuchodnje Donjecka.

Ma něhdźe 18 tysac wobydlerjow. 

Sydlišćo je so w lěće 1869 załožiło a ma wot lěta 1938 měšćanske prawa. Wot lěta 2014 steji Amwrosijiwka pod kontrolu njepřipóznateje separatistiskeje „Ludoweje republiki Donjeck“.

## Žórła


## Wotkaz
Bachmut

**Bachmut** (; ; 1924–2016 Артёмовск/*Artjomowsk*) je město w Donjeckej oblasći na wuchodnej Ukrainje. Leži při rěce Bachmut něhdźe 90 kilometrow sewjernje Donjecka.

Město měješe w lěće 2016 něhdźe 76 tysac wobydlerjow. 

## Stawizny
Sydlišćo je so w lěće 1571 załožiło a ma wot lěta 1783 měšćanske prawa. W běhu ruskeje wójny přećiwo Ukrainje je Bachmut wot meje 2022 frontowe město a městno ćežkeho wojowanja, při čimž bu nimale dospołnje zničeny.

## Žórła


## Literatura
*  Бахмут// Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907.

## Wotkazaj

*  Oficielne webstrony
Bilycke

**Bilycke** (; ) je městačko w Donjeckej oblasći na wuchodnej Ukrainje. Leži něhdźe 80 kilometrow sewjerowuchodnje Donjecka.

Ma něhdźe wόsom tysac wobydlerjow. 

Sydlišćo je so w lěće 1909 załožiło a ma wot lěta 1966 měšćanske prawa. 

## Žórła


## Wotkaz
Wolnowacha

**Wolnowacha** (; ) je město w Donjeckej oblasći na Ukrainje. Leži něhdźe 60 kilometrow juhozapadnje Donjecka.

Ma něhdźe 22 tysac wobydlerjow. 

Sydlišćo je so w lěće 1881 załožiło a ma wot lěta 1938 měšćanske prawa. 

## Žórła


## Wotkazaj

*  Oficielne webstrony
Hirnyk

**Hirnyk** (; ; do 1958 Соцгородок/*Sochorodok*) je město w Donjeckej oblasći na wuchodnej Ukrainje. Leži něhdźe 55 kilometrow zapadnje Donjecka.

Ma něhdźe jednaće tysac wobydlerjow. 

Sydlišćo je so w lěće 1938 załožiło a ma wot lěta 1958 měšćanske prawa. 

## Žórła
Dobropillja

**Dobropillja** (; ) je město w Donjeckej oblasći na wuchodnej Ukrainje. Leži při rěce Byk něhdźe 95 kilometrow sewjerozapadnje Donjecka.

Ma něhdźe 30 tysac wobydlerjow. 

Sydlišćo je so w 16. lětstotku jako wjes *Paraskowejewka* załožiło a ma wot lěta 1953 měšćanske prawa. 

## Žórła


## Wotkaz
Zalizne

**Zalizne** (; ; do 1921 – *Нелiпiвський/ Nelipiwskyj*; do 2016 – *Артемове/ Artemowe*) je městačko w Donjeckej oblasći na Ukrainje. Leži něhdźe 80 kilometrow sewjernje Donjecka.

Ma něhdźe pjeć tysac wobydlerjow. 

Sydlišćo je so w lěće 1894 załožiło a ma wot lěta 1938 měšćanske prawa. 

## Žórła


## Wotkaz
Zuhres

**Zuhres** (; ) je město w Donjeckej oblasći na Ukrainje. Leži při rěce Krynka něhdźe 40 kilometrow wuchodnje Donjecka.

Ma něhdźe 18  tysac wobydlerjow. 

Sydlišćo je so w lěće 1929 załožiło a ma wot lěta 1938 měšćanske prawa. Wot lěta 2014 słuša Zuhres k njepřipóznatej separatistiskej „Ludowej republice Donjeck“.

## Žórła


## Wotkaz
Chrestiwka

**Chréstiwka** (; do 2016 *Кі́ровське*/*Kirowśke*) je město w Donjeckej oblasći na wuchodnej Ukrainje. Leži něhdźe 55 kilometrow sewjerowuchodnje Donjecka.

Ma něhdźe 27 tysac wobydlerjow. 

Sydlišćo je so w lěće 1954 załožiło a ma wot lěta 1987 měšćanske prawa. Wot lěta 2014 steji Chrestiwka pod kontrolu njepřipóznateje separatistiskeje „Ludoweje republiki Donjeck“.

## Žórła


## Wotkazaj

* Oficielne webstrony
Anna (oblasć Woronjež)

**Anna** () je sydlišćo měšćanskeho typa w južnoruskej oblasći Woronjež. Je zarjadniske sydło Aninskeho rajona.

Leži při rěce Bitjug něhdźe sto kilometrow wuchodnje Woronježa.

Ma něhdźe 16  tysac wobydlerjow.

Sydlišćo je so w lěće 1698 załožiło a ma wot lěta 1958 měšćanske prawa. 

## Literatura
* Анна, село// Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## Nóžki


## Wotkaz
Chocholskij

**Chocholskij** () je sydlišćo měšćanskeho typa w južnoruskej oblasći Woronjež. Je zarjadniske sydło Chocholskeho rajona.

Leži při rěce Djewica něhdźe 30 kilometrow zapadnje Woronježa.

Ma něhdźe sydom tysac wobydlerjow. 

Wot lěta 1964 ma měšćanske prawa. 

## Nóžki


## Wotkaz
Kalmiuske

**Kalmiuske** (; ; do 1949 – *Каракубстрой/ Karakubstroj*; do 2016 – *Комсомольське/ Komsomolske*; w Donjeckej republice – Komsomolske) je město w Donjeckej oblasći na Ukrainje, njedaloko hranicy mjez Ukrainu a Ruskej federaciju. Leži při rěce Kalmius něhdźe 40 kilometrow južnje Donjecka.

Ma něhdźe jednaće tysac wobydlerjow. 

Sydlišćo je so w lěće 1933 załožiło a ma wot lěta 1956 měšćanske prawa. Wot lěta 2014 słuša Kalmiuske k njepřipóznatej separatistiskej „Ludowej republice Donjeck“.

## Žórła


## Wotkaz
Kostjantyniwka

**Kostjantyniwka** (; ) je město w Donjeckej oblasći na Ukrainje. Leži při rěce Krywyj Torec něhdźe 60 kilometrow sewjernje Donjecka.

Ma něhdźe 73 tysac wobydlerjow. 

Sydlišćo je so w lěće 1870 załožiło a ma wot lěta 1932 měšćanske prawa. 

## Žórła


## Wotkazaj

*  Oficielne webstrony
Krasnohoriwka

**Krasnohoriwka** (; ) je město w Donjeckej oblasći na Ukrainje. Leži při rěce Lozowa něhdźe 30 kilometrow zapadnje Donjecka.

Město bu přez wójnu sylnje zničene. Ličba wobydlerjow woteběraše wot něhdźe 15 tysac na jenož 29 w lěće 2025. 

Sydlišćo je so w lěće 1880 załožiło a ma wot lěta 1938 měšćanske prawa. 

## Žórła


## Wotkaz
Kurachowe

**Kurachowe** (; ; do 1943 – *Кураховгрэсстрой/ Kurachowgresstroj*; do 1956 – *Кураховгрэс/ Kurachowgres*) je město w Donjeckej oblasći na Ukrainje. Leži při rěce Wowča něhdźe 50 kilometrow zapadnje Donjecka.

Ma něhdźe 19 tysac wobydlerjow. 

Sydlišćo je so w lěće 1936 załožiło a ma wot lěta 1956 měšćanske prawa. 

## Žórła


## Wotkaz
Latnaja

**Latnaja** () je sydlišćo měšćanskeho typa w južnoruskej oblasći Woronjež. Leži něhdźe 30 kilometrow zapadnje Woronježa.

Ma něhdźe sydom  tysac wobydlerjow.

Sydlišćo je so w lěće 1887 załožiło a ma wot lěta 1944 měšćanske prawa. 

## Nóžki


## Wotkaz
Gribanowskij

**Gribanowskij** () je sydlišćo měšćanskeho typa w južnoruskej oblasći Woronjež. Je zarjadniske sydło Gribanewskeho rajona.

Leži něhdźe 200 kilometrow juhowuchodnje Woronježa.

Ma něhdźe 15  tysac wobydlerjow.

Sydlišćo je so w lěće 1703 załožiło a ma wot lěta 1957 měšćanske prawa. 

## Nóžki
Lyman

**Lyman** (; ; do 1923 – *Lyman*; do 2016 – *Красний Лиман/ Krasnyj Lyman*) je město w Donjeckej oblasći na Ukrainje. Leži něhdźe 135 kilometrow sewjernje Donjecka.

Město ma něhdźe 22 tysac wobydlerjow a je wuznamny železniski suk na sewjeru Donbasa, čehoždla so tež jako „sewjerne wrota Donbasa“ mjenuje.

Sydlišćo je so w lěće 1667 załožiło a ma wot lěta 1938 měšćanske prawa. W běhu ruskeje wójny přećiwo Ukrainje bě Lyman wot meje hač do oktobra 2022 wot ruskeho wójska wobsadźeny a bu 1. oktobra wuswobodźeny.

## Žórła


## Literatura
* Красний Лиман// Енциклопедія сучасної України : у 30 т. / ред. кол. І. М. Дзюба [та ін.] ; НАН України, НТШ, Координаційне бюро енциклопедії сучасної України НАН України. — К., 2003¬–2016. — ISBN 944-02-3354-X.

## Wotkazaj

* Oficielne webstrony
Mospyne

**Mospyne** (; ) je město w Donjeckej oblasći na Ukrainje. Leži něhdźe 20 kilometrow juhowuchodnje Donjecka.

Ma něhdźe dźesać tysac wobydlerjow. 

Sydlišćo je so w lěće 1800 załožiło a ma wot lěta 1938 měšćanske prawa. Wot lěta 2014 słuša Mospyne k njepřipóznatej separatistiskej „Ludowej republice Donjeck“.

## Žórła


## Wotkaz
Nowoazowsk

**Nowoazowsk** (; ; do 1923 – *Новониколаевская/ Nowonikolajewskaja*; do 1959 – *Будённовская/ Budjonnowskaja*) je město w Donjeckej oblasći na Ukrainje, njedaloko hranicy mjez Ukrainu a Ruskej federaciju. 

Leži  při brjoze Azowskeho morja něhdźe 120 kilometrow južnje Donjecka, něhdźe 40 kilometrow wuchodnje Mariupola a něhdźe 65 kilometrow zapadnje Taganroga.

Ma něhdźe  jednaće tysac wobydlerjow. 

Sydlišćo je so w lěće 1849 załožiło a ma wot lěta 1966 měšćanske prawa. Wot lěta 2014 słuša Nowoazowsk k njepřipóznatej separatistiskej „Ludowej republice Donjeck“.

## Žórła


## Literatura
* Ново-Николаевская// Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907.

## Wotkaz
Nowohrodiwka

**Nowohrodiwka** (; ) je město w Donjeckej oblasći na Ukrainje. Leži  něhdźe 50 kilometrow sewjerozapadnje Donjecka a něhdźe 15 kilometrow sewjernje Selydowe.

Ma něhdźe 15  tysac wobydlerjow. 

Sydlišćo je so w lěće 1939 załožiło a ma wot lěta 1958 měšćanske prawa. 

## Žórła


## Wotkaz
Pokrowsk (Ukraina)

**Pokrowsk** (; ; do 1934 – *Гришине/ Hrišine*; 1934–1938 *Постишеве/ Postyšewe*; 1938–1964 *Красноармiйське/ Krasnoarmijske*; 1964–2016 *Красноармiйськ/ Krasnoarmijsk*) je město w Donjeckej oblasći na Ukrainje. Leži  něhdźe 70 kilometrow sewjerozapadnje Donjecka.

Ma něhdźe 63 tysac wobydlerjow. 

Sydlišćo je so w lěće 1875 załožiło a ma wot lěta 1938 měšćanske prawa. 

## Žórła


## Wotkazaj

* Oficielne webstrony
Pokrowsk

**Pokrowsk** ( *Покровск*;  *Покровськ*) je mjeno wjacorych sydlišćo w něhdyšim Sowjetskim zwjazku:

* ruskeho města w Jakutskeje, hlej Pokrowsk
* ukrainskeho města w Donjeckej oblasći, hlej Pokrowsk
Ramoń

**Ramoń** () je sydlišćo měšćanskeho typa w južnoruskej oblasći Woronjež. Je zarjadniske sydło Ramonskeho rajona.

Leži nad rěku Woronjež, přitoku Dona, něhdźe 40 kilometrow sewjernje Woronježa.

Ma něhdźe wόsom tysac wobydlerjow. 

Sydlišćo je so w lěće 1615 załožiło a ma wot lěta 1938 měšćanske prawa.

## Nóžki


## Wotkazaj

*  Oficielne webstrony
Jelań-Kolenowskij

**Jelań-Kolenowskij** () je sydlišćo měšćanskeho typa w južnoruskej oblasći Woronjež. Leži nad rěku Jelań, přitoku Dona, něhdźe 190 kilometrow wuchodnje Woronježa.

Ma něhdźe tři tysac wobydlerjow. 

Sydlišćo je so w lěće 1936 załožiło a ma wot lěta 1939 měšćanske prawa.

## Nóžki


## Wotkaz
Switlodarsk

**Switlodardk** (; ) je město w Donjeckej oblasći na Ukrainje. Leži  něhdźe 100 kilometrow sewjerowuchodnje Donjecka.

Ma něhdźe dwanaće tysac wobydlerjow. 

Sydlišćo je so w lěće 1970 załožiło a ma wot lěta 1992 měšćanske prawa. 

## Žórła


## Wotkaz
Swjatohirsk

**Swjatohirsk** (; ; do 1964 – *Банное/ Bannoje*; 1964–2003 *Славяногiрськ/ Slawjanohirsk*) je městačko w Donjeckej oblasći na Ukrainje. Leži  při rěce Siwerskyj Donjec něhdźe 155 kilometrow sewjernje Donjecka.

Ma něhdźe štyri tysac wobydlerjow. 

Sydlišćo je so w lěće 1571 załožiło a ma wot lěta 1964 měšćanske prawa. 

## Žórła


## Wotkaz
Siwersk

**Siwersk** (; ; do 1973 – Яма/*Jama*) je město w Donjeckej oblasći na Ukrainje. Leži  při rěce Bachmut něhdźe 150 kilometrow sewjernje Donjecka.

Ma 520 wobydlerjow. 

Sydlišćo je so w lěće 1913 załožiło a ma wot lěta 1961 měšćanske prawa. 

## Žórła


## Wotkaz
Selydowe

**Selydowe** (; ) je město w Donjeckej oblasći na Ukrainje. Leži  při rěce Solona něhdźe 70 kilometrow sewjerozapadnje Donjecka.

Ma něhdźe 23 tysac wobydlerjow. 

Sydlišćo je so w lěće 1770 załožiło a ma wot lěta 1956 měšćanske prawa. 

## Žórła


## Wotkaz
Olchowatka (Rajon Olchowatka)

**Olchowatka** () je sydlišćo měšćanskeho typa w južnoruskej oblasći Woronjež. Je zarjadniske sydło Olchowatskeho rajona.

Leži při rěce Čjornaja Kalitwa něhdźe 200 kilometrow južnje Woronježa, njedaloko hranicy mjez Ukrainu a Ruskej federaciju.

Ma něhdźe tři  tysac wobydlerjow. Z nich su 62 % Ukrainojo.

Sydlišćo je so w lěće 1702 załožiło a ma wot lěta 1952 měšćanske prawa. 

## Nóžki


## Wotkaz
* Историческая информация о селе Ольховатка
Snižne

**Snižne** (; ; do 1864 – *Васильевка/ Wasiljewka*) je město w Donjeckej oblasći na Ukrainje, njedaloko hranicy mjez Ukrainu a Ruskej federaciju. 

Leži něhdźe 80 kilometrow wuchodnje Donjecka.

Ma něhdźe 47 tysac wobydlerjow. 

Sydlišćo je so w lěće 1784 załožiło a ma wot lěta 1938 měšćanske prawa. Wot lěta 2014 słuša Snižne k njepřipóznatej separatistiskej „Ludowej republice Donjeck“.

## Žórła


## Wotkaz
Soledar

**Soledar** (; ;  do 1965 – *Брянцевка/ Brjancewka*;  1965–1991 *Карло-Либкнехтовск/ Karlo-Libknjechtowsk*) je město w Donjeckej oblasći na Ukrainje. 

Leži něhdźe 80 kilometrow sewjernje Donjecka.

Ma něhdźe  jednaće tysac wobydlerjow. 

Sydlišćo je so w 17. lětstotku załožiło a ma wot lěta 1965 měšćanske prawa. 

## Žórła


## Wotkazaj

* Oficielne webstrony
Toreck

**Toreck** (; ; do 1938 – *Щербиновка/ Šćerbinowka*;  1938–2016 *Дзержинск/ Dźeržinsk*) je město w Donjeckej oblasći na Ukrainje. 

Leži něhdźe 80 kilometrow sewjernje Donjecka.

Ma něhdźe 33  tysac wobydlerjow. 

Sydlišćo je so w lěće 1806 załožiło a ma wot lěta 1938 měšćanske prawa. 

## Žórła


## Wotkaz

* Oficielne webstrony
Wuhlehirsk

**Wuhlehirsk** (; ; do 1958 – *Хацепетовка/ Chacepjetowka*) je městačko w Donjeckej oblasći na Ukrainje. Leži něhdźe 70 kilometrow sewjerowuchodnje Donjecka.

Ma něhdźe sydom  tysac wobydlerjow. 

Sydlišćo je so w lěće 1879 załožiło a ma wot lěta 1958 měšćanske prawa. Wot lěta 2014 słuša Wuhlehirsk k njepřipóznatej separatistiskej „Ludowej republice Donjeck“.

## Žórła


## Wotkaz

*  Oficielne webstrony
Charcyzk

**Charcyzk** (; ) je město w Donjeckej oblasći na wuchodnej Ukrainje. 

Leži něhdźe 30 kilometrow wuchodnje Donjecka.

Ma něhdźe 57 tysac wobydlerjow. 

Sydlišćo je so w lěće 1869 załožiło a ma wot lěta 1938 měšćanske prawa. Wot lěta 2014 steji Charcyzk pod kontrolu njepřipóznateje separatistiskeje „Ludoweje republiki Donjeck“.

## Žórła


## Wotkaz
Kantemirowka

**Kantemirowka** () je sydlišćo měšćanskeho typa w južnoruskej oblasći Woronjež. Je zarjadniske sydło Kantemirowskeho rajona.

Leži při rěce Kantemirowka, přitoku Dona, něhdźe 220 kilometrow južnje Woronježa, njedaloko hranicy mjez Ukrainu a Ruskej federaciju.

Ma něhdźe jednaće tysac wobydlerjow.

Sydlišćo je so we 18. lětstotku załožiło a ma wot lěta 1973 měšćanske prawa. 

## Nóžki


## Wotkaz
* Oficielne webstrony
* Историческая информация о слободе Константиновка
Podgorjenskij

**Podgorjenskij** () je sydlišćo měšćanskeho typa w južnoruskej oblasći Woronjež. Je zarjadniske sydło Podgorenskeho rajona.

Leži při rěce Suchaja Rossoš, přitoku Dona, něhdźe 190 kilometrow južnje Woronježa.

Ma něhdźe pjeć tysac wobydlerjow. Z nich su 86 % Ukrainojo.

Sydlišćo je so w lěće 1740 załožiło a ma wot lěta 1958 měšćanske prawa. 

## Nóžki


## Wotkaz
Obolensk

**Obolensk** () je sydlišćo měšćanskeho typa w oblasći Moskwa w Sjerpuchowskim rajonje.

Leži něhdźe 90 kilometrow južnje Moskwy wokoło Sjerpuchowa.

Ma něhdźe štyri tysac wobydlerjow.
 
Sydlišćo je so w lěće 1975 załožiło a ma wot lěta 1990 měšćanske prawa. 

## Nóžki
Časiw Jar

**Časiw Jar** (; ) je město w Donjeckej oblasći na wuchodnej Ukrainje. Leži něhdźe dźesać kilometrow zapadnje Bachmuta a 105 kilometrow sewjernje Donjecka.

Ma něhdźe 13  tysac wobydlerjow. 

Sydlišćo je so w lěće 1876 załožiło a ma wot lěta 1938 měšćanske prawa. 

## Žórła


## Wotkaz
Šachtarsk

**Šachtarsk**  (; ) je město w Donjeckej oblasći na Ukrainje. 

Leži něhdźe 60 kilometrow sewjernje Donjecka, njedaloko hranicy mjez Ukrainu a Ruskej federaciju.

Ma něhdźe 49 tysac wobydlerjow. 

Sydlišćo je so w lěće 1764 załožiło a ma wot lěta 1953 měšćanske prawa. Wot lěta 2014 słuša Šachtarsk k njepřipóznatej separatistiskej „Ludowej republice Donjeck“.

## Žórła


## Wotkaz
Alupka

**Alupka**  (; ; ) je město na połkupje Krim, kotrež słuša pak k *[[Awtonomna republika Krim|Awtonomnej republice Krim]]* na Ukrainje, pak k ruskej *[[Republika Krim|Republice Krim]]*.

Leži na połkupje Krim na sewjernym brjoze Čorneho morja  něhdźe 60 kilometrow južnje Simferopola.

Ma něhdźe wόsom  tysac wobydlerjow. 

Sydlišćo je so w lěće 960 prěni raz naspomniło a ma wot lěta 1938 měšćanske prawa.  Wot lěta 2014 słuša město kaž cyła połkupa faktisce k Ruskej.

## Žórła


## Literatura
* Алупка// Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907.
*  Алупка// Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2003. — Т. 1 : А — В. — С. 68. — ISBN 966-00-0734-5.

## Wotkaz

Oficielne webstrony
Bilohirsk (Krim)

**Bjelogorsk**  (; ; ; do 1944 – Карасубазар/*Karasubazar*) je město na połkupje Krim, kotrež słuša pak k *[[Awtonomna republika Krim|Awtonomnej republice Krim]]* na Ukrainje, pak k ruskej *[[Republika Krim|Republice Krim]]*.

Leži při rěce Bijuk-Karasu něhdźe 45 kilometrow wuchodnje Simferopola.

Ma něhdźe 18 tysac wobydlerjow. 

Sydlišćo je so w 13. lětstotku załožiło a ma wot lěta 1926 měšćanske prawa. Wot lěta 2014 słuša město kaž cyła połkupa faktisce k Ruskej.

## Žórła


## Wotkaz

*  Oficielne webstrony
Bjelogorsk

**Bjelogorsk** ( *Белогорск*;  *Бiлогорськ*) je mjeno wjacorych sydlišćo w něhdyšim Sowjetskim zwjazku:

* města  w  Amurskej oblasći, hlej Bjelogorsk
* města w Krimje, hlej Bjelogorsk
Staryj Krim

**Staryj Krim**  (; ; ) je městačko na połkupje Krim w *[[Awtonomna republika Krim|Awtonomnej republice Krim]]* Ukrainy resp. w ruskej *[[Republika Krim|Republice Krim]]*. 

Leži něhdźe 80 kilometrow wuchodnje Simferopola.

Ma něhdźe dźewjeć tysac wobydlerjow. 

Wot lěta 2014 steji město kaž cyła połkupa faktisce pod kontrolu Ruskeje.

## Žórła


## Literatura
* Крым Старый// Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907.

## Wotkaz
Republika Krim

**Republika Krim** (; ; ) je awtonomna republika na połkupje Krim při sewjernym pobrjoze Čorneho morja. Po mjezynarodnym prawje je Krim dźěl Ukrainy, *de facto* słuša pak wot měrca 2014 jako federalny subjekt k Ruskej federaciji.

Stolica a zdobom druhe najwjetše město na Krimje je Simferopol.

## Wotkazaj
* Oficielne webstrony
* Oficielne webstrony
Bjerazino

**Bjerazino** (; ) je město w Minskowskej oblasći w Běłoruskej. Je zarjadniske sydło Bjerazinskeho rajona.

Leži při rěce Bjarezina (přitoku Dnjepra) něhdźe 95 kilometrow wuchodnje Minska.

Ma něhdźe jednaće tysac wobydlerjow.  

Sydlišćo je so w lěće 1501 prěni raz naspomniło a ma wot lěta 1968 měšćanske prawa.  

## Žórła


## Literatura
* Berezyna/ Słownik geograficznym Królestwa Polskiego, T. I: Aa – Dereneczna. Warszawa, 1880.

## Wotkaz
Barysaw

**Barysaw** (; ) je město w Minskowskej oblasći w Běłoruskej. Je zarjadniske sydło Barysawskeho rajona.

Leži při rěce Bjarezina (přitok Dnjepra) něhdźe 70 kilometrow sewjerowuchodnje Minska.

Ma něhdźe 143 tysac wobydlerjow.  

Sydlišćo je so w lěće 1102 prěni raz naspomniło.  

## Žórła


## Literatura
* Борисов, город// Энциклопедический словарь Брокгауза и Ефрона: в 86 т. (82 т. и 4 доп.). — СПб., 1890—1907.
* Borysów/ Słownik geograficznym Królestwa Polskiego, T. I: Aa – Dereneczna. Warszawa, 1880.

## Wotkazaj

* Oficielne webstrony
Wilejka

**Wilejka** (; ) je město w Minskowskej oblasći w Běłoruskej. Je zarjadniske sydło Wilejskeho rajona.

Leži něhdźe 75 kilometrow sewjerozapadnje Minska při hornim běhu rěki Wilije.

Ma něhdźe 26 tysac wobydlerjow.  

Sydlišćo naspomni so prěni raz w lěće 1599 a słušeše po třećim dźělenju Pólskeje wot 1795 do ruskeho guwernementa Minsk. Po pólsko-ruskej wójnje přińdźe 1920 znowa k Pólskej. 1939 bu wot Čerwjeneje armeje wobsadźene a wot 26. junija 1941 hač do 3. julija 1944 steješe pod kontrolu němskeje wehrmachty. Wulke židowske wobydlerstwo bu w holocausće zwjetša zamordowane.

## Žórła


## Wotkazaj

* Oficielne webstrony
Maćij Bulank

**Maćij Bulank** ( *Matthias Bulang*; * 18. apryla 1956) je serbski fotograf, kiž dźěła hłownje za Serbske Nowiny.

Wón je nan bubonarja skupiny Silbermond, Andreasa Nowaka, a bydli w Budyšinje.

## Wozjewjenja
* Alfons Frenzel, Matthias Bulang: *Land am Klosterwasser. Blicke in eine Lausitzer Landschaft.* Domowina-Verlag, Bautzen 1993.
* Maćij Bulank, Róža Domašcyna: *Prjedy hač woteńdźeš. Bevor du gehst.* Domowina-Verlag, Bautzen 2011.
* Maćij Bulank, Gerat Wornar: *W katolskich Serbach.* Ludowe nakładnistwo Domowina, Budyšin 2012.